Τάρτα αρακά με φρέσκα κρεμμυδάκια
Ωραίος ο λαδερός αρακάς, αλλά συνηθισμένος. Υπάρχουν κι άλλες μαγειρικές οδοί που μπορούμε να διερευνήσουμε γι’ αυτό το ευγενές λαχανικό της άνοιξης.
1 φύλλο έτοιμη ζύμη κουρού, λίγο λιωμένο βούτυρο, για τη φόρμα, 30 γρ. βούτυρο αγελαδινό, 6 φρέσκα κρεμμυδάκια, ψιλοκομμένα, 200 γρ. αρακάς, βρασμένος για 5 λεπτά σε αλατισμένο νερό και στραγγισμένος, 150 ml φρέσκο γάλα, πλήρες, 3 αυγά, 1/4 ματσάκι άνηθος, ψιλοκομμένος, 200 ml κρέμα γάλακτος 35% λιπαρά, 100 γρ. γραβιέρα, τριμμένη, αλάτι, πιπέρι, τριμμένο μοσχοκάρυδο
Για την τάρτα αρακά με φρέσκα κρεμμυδάκια, προθερμαίνουμε τον φούρνο στους 170°C.Βουτυρώνουμε τη φόρμα και στρώνουμε το φύλλο κουρού, καλύπτοντας τα τοιχώματα.Κόβουμε το φύλλο που εξέχει και το τρυπάμε με πιρούνι εδώ κι εκεί.Ψήνουμε για 10 λεπτά.Σε φαρδιά κατσαρόλα ζεσταίνουμε το βούτυρο και σοτάρουμε τα κρεμμυδάκια σε μέτρια φωτιά για 3-4 λεπτά, μέχρι να μαλακώσουν.Ρίχνουμε τον αρακά και σοτάρουμε για άλλα 3 λεπτά.Αδειάζουμε όλο το μείγμα σε πολυκόφτη, προσθέτουμε το γάλα και πολτοποιούμε.Ανακατεύουμε τον πολτό σε ένα μπολ με τα αυγά, τον άνηθο, την κρέμα, αλάτι, πιπέρι, μοσχοκάρυδο και τη μισή γραβιέρα.Αδειάζουμε το μείγμα στη μισοψημένη βάση, πασπαλίζουμε με την υπόλοιπη γραβιέρα και ψήνουμε στην ίδια θερμοκρασία για 35 λεπτά, μέχρι η γέμιση να σφίξει και να ροδίσει.
Αλεύρι (ζύμες),Αρακάς,Κρεμμύδι